CELEX: 62021CN0441
Language: mt
Date: 2021-07-16 00:00:00
Title: Kawża C-441/21 P: Appell ippreżentat fis-16 ta’ Lulju 2021 minn Ryanair DAC mis-sentenza mogħtija mill-Qorti Ġenerali (L-Għaxar Awla Estiża) fid-19 ta’ Mejju 2021 fil-Kawża T-628/20, Ryanair vs Il-Kummissjoni (Spanja; Covid-19)

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/18
            
         
      Appell ippreżentat fis-16 ta’ Lulju 2021 minn Ryanair DAC mis-sentenza mogħtija mill-Qorti Ġenerali (L-Għaxar Awla Estiża) fid-19 ta’ Mejju 2021 fil-Kawża T-628/20, Ryanair vs Il-Kummissjoni (Spanja; Covid-19)
      (Kawża C-441/21 P)
      (2021/C 382/24)
      Lingwa tal-kawża: l-Inġliż
      
         Partijiet
      
      
         Appellant: Ryanair DAC (rappreżentanti: V. Blanc, E. Vahida u F.-C. Laprévote, avukati, S. Rating, abogado, u I. G. Metaxas-Maranghidis, dikigoros)
      
         Partijiet oħra fil-proċedura: Il-Kummissjoni Ewropea, Ir-Renju ta’ Spanja, Ir-Repubblika Franċiża
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata;
               
            
                  —
               
               
                  tannulla skont l-Artikoli 263 TFUE u 264 TFUE d-Deċiżjoni tal-Kummissjoni C(2020) 5414 final tal-31 ta’ Lulju 2020 dwar l-għajnuna mill-Istat SA.57659 (2020/N) – Spanja – COVID-19 – Fond ta’ Rikapitalizzazzjoni; u
               
            
                  —
               
               
                  tikkundanna lill-Kummissjoni għall-ispejjeż rispettivi tagħha kif ukoll għal dawk sostnuti minn Ryanair, u tikkundanna lill-intervenjenti fl-ewwel istanza u f’dan l-appell (jekk ikun hemm) għall-ispejjeż rispettivi tagħhom.
               
            
         Aggravji u argumenti prinċipali
      
      Insostenn tal-appell tagħha, l-appellanti tinvoka sitt aggravji.
      L-ewwel aggravju bbażat fuq il-fatt li l-Qorti Ġenerali wettqet żball ta’ liġi meta ċaħdet l-allegazzjoni tal-appellanti li l-prinċipju ta’ nondiskriminazzjoni inkiser b’mod mhux ġustifikat.
      It-tieni aggravju bbażat fuq il-fatt li l-Qorti Ġenerali wettqet żball ta’ liġi u żnaturat b’mod manifest il-fatti li jirrigwardaw l-ilment tal-appellanti fuq il-ksur tal-libertà ta’ stabbiliment u tal-libertà li jiġu pprovduti servizzi.
      It-tielet aggravju bbażat fuq il-fatt li l-Qorti Ġenerali wettqet żball ta’ liġi u żnaturat b’mod manifest il-fatti meta ċaħdet it-talba tal-appellanti dwar l-applikazzjoni żbaljata tat-test tal-ibbilanċjar.
      Ir-raba’ aggravju bbażat fuq il-fatt li l-Qorti Ġenerali wettqet żball ta’ liġi u wettqet żball manifest ta’ evalwazzjoni bil-klassifikazzjoni tal-għajnuna bħala skema ta’ għajnuna.
      Il-ħames aggravju bbażat fuq il-fatt li l-Qorti Ġenerali wettqet żball ta’ liġi u żnaturat b’mod manifest il-fatti li jirrigwardaw in-nuqqas tal-Kummissjoni li tiftaħ proċedura ta’ investigazzjoni formali.
      Is-sitt aggravju bbażat fuq il-fatt li l-Qorti Ġenerali wettqet żball ta’ liġi u żnaturat b’mod manifest il-fatti li jirrigwardaw in-nuqqas ta’ motivazzjoni tal-Kummissjoni.